Vuonna 2017 Takato voitti useita turnauksia. Hän voitti Pariisin ja Tokion Grand Slam -turnaukset. Lisäksi hän saavutti uransa ensimmäisen Aasian-mestaruuden sekä uransa toisen maailmanmestaruuden. Japanin mestaruuskilpailuissa hän oli 60 kg sarjan toinen. Vuonna 2018 Takato uusi 60 kg maailmanmestaruuden Bakun MM-kilpailuissa. Lisäksi hän saavutti joukkuemaailmanmestaruuden. Lisäksi hän voitti Zagrebin Grand Prix'n 2018 ja Prahan avoimen turnauksen. 2019 Takato voitti Osakan ja Pariisin Grand Slam -turnaukset ja Montrealin Grand Prix'n. Tokion MM-kilpailuissa hän jäi kuitenkin mitalien ulkopuolelle viidenneksi. Vuonna 2020 Takato voitti Düsseldorfin Grand Slamin. Takato voitti uransa toisen Aasian-mestaruuden vuonna 2021. Tokion olympialaisissa Takato kilpaili 60 kg sarjassa. Takato pääsi aloittamaan olympiaturnauksen suoraan toiselta kierrokselta, jolla voitti belgialaisen Jorre Verstraetenin. Puolivälierissä hän voitti georgialaisen Lukhumi Chkhvimianin. Välierissä Takato kohtasi kazakstanilaisen Yeldos Smetovin. Takato voitti Smetovin Sumi-otoshilla. Loppuottelussa hän voitti taiwanilaisen Yang Yung-wein Yangin saatua kolme varoitusta.